Tħassret il-maratona GIG Malta għal din is-sena, maratona li kienu jieħdu sehem fiha eluf ta' atleti kemm lokali kif ukoll internazzjonali. Il-GiG Marathon, li hi appuntament annwali, tikkonsisti fi tliet maratoni li l-atleti setgħu jiġru fihom: il-maratona s-sħiħa, in-nofs maratona u l- walkathon. Il-maratona s-sħiħa kienet tgħaddi mill-Imdina, ir-Rabat, l-Imtarfa, Ta' Qali, il-Mosta, Ħ'Attard, Tal-Pietà, il-Gżira u tispiċċa Tas-Sliema. It is with a heavy heart that we announce the cancellation of the GiG Malta Marathon 2021. We understand that, as a… Posted by Malta Marathon on Friday, January 15, 2021 F'messaġġ fuq Facebook, id-diriġenti tal-maratona spjegaw li ħadu din id-deċiżjoni bħala prekawzjoni u għax jieħdu l-pandemija tal-COVID-19 bl-akbar serjetà. L-organizzaturi skużaw ruħhom ta' kull inkonvenjenza. Il-membri tal-kumitat se jkunu qegħdin ikellmu lil kull applikant fil-jiem li ġejjin. Huma qalu li jemmnu li kull atleta se jkun qiegħed jiġri dalwaqt. Huma ħabbru li l-maratona tal-2022 se tiġi organizzata għas-6 ta' Marzu.